b'\n_START_ARTICLE_\nKokki, varas, vaimo ja rakastaja\n_START_SECTION_\nTuotanto\n_START_PARAGRAPH_\nJean-Paul Gaultier suunnitteli asusteet ja  Michael Nyman s\xc3\xa4velsi musiikin, joka k\xc3\xa4sitti h\xc3\xa4nen vuoden 1985 s\xc3\xa4vellyksens\xc3\xa4 Memorial. Tuo s\xc3\xa4vellys oli alun perin s\xc3\xa4velletty ja omistettu Heysel-stadionin onnettomuudessa surmansa saaneiden muistolla. Giorgio Locatelli loihti dramaturgisesti keskeiset ruokatarjoilut.\n_START_SECTION_\nLevitysversioita\n_START_PARAGRAPH_\nFilmin alkuper\xc3\xa4inen kesto on 124 minuuttia. Lapsille sopimattomaksi arvioitu sis\xc3\xa4lt\xc3\xb6 aiheutti paineita siistityn version liikkeelle laskemiseen ja leikkaamattoman teoksen rinnalla 1990-luvulla jakeluun asetettiin 95-minuuttiseksi leikattu VHS-versio, joka suunnattiin l\xc3\xa4hinn\xc3\xa4 suurimpia jakelijoita varten.\n_START_SECTION_\nArvioita\n_START_PARAGRAPH_\nVideo-oppaassa vuodelta 1994 Kati Sinisalo arvioi elokuvan 117-minuuttista VHS-julkaisua n\xc3\xa4ytt\xc3\xa4v\xc3\xa4ksi 1980-luvun sielunmaisemaksi ja antoi sille nelj\xc3\xa4 t\xc3\xa4hte\xc3\xa4 viidest\xc3\xa4.'